અા અંગેની વિગત એવી છે કે મહીસાગર ટ્રાવેલ કંપનીની બસ જુનાગઢથી મુસાફરો ભરી વડોદરા જવા રવાના થઈ હતી. અા બસ ગઈકાલે મોડી સાંજે ધોળકા-ખેડા હાઈવે પર રઢુ ગામની સીમમાંથી પસાર થઈ રહી હતી ત્યારે બસના ચાલકે અચાનક જ સ્ટીયરિંગ પરનો કાબૂ ગુમાવતાં બસ ડિવાઈડર તોડી રોંગસાઈડમાં ધસી ગઈ હતી અને પલટી ખાઈ ગઈ હતી. બસ પલટી ખાતાં જ મુસાફરોએ ચીસાચીસ કરી મૂકતા વાતાવરણમાં ગમગીની છવાઈ હતી. અા ઘટનામાં બસમાં બેઠેલ મુસાફરો પૈકી ૨૨ મુસાફરોને ઓછા-વત્તા પ્રમાણમાં ઈજાઓ થઈ હતી. ઈજાગ્રસ્ત પૈકી ચારની સ્થિતિ નાજુક હોવાનું જાણવા મળે છે. બનાવની જાણ થતાં જ પોલીસે તાત્કાલિક પહોંચી જઈ તમામ ઈજાગ્રસ્તોને સારવાર માટે નજીકની હોસ્પિટલે ખસેડ્યા હતા.